ઘણા યુવાનો એવા પણ છે જે આખો મહિનો ઉપવાસ નથી રાખી શકતા માટે તેઓ વિશેષ નિયમ રાખે છે. સામાન્ય રીતે શ્રાવણ માસની શરૂઆત થતા જ ભાવિકોની ભીડ ભોળાનાથના મંદિરમાં જોવા મળે છે. ઘણા બિલીપત્રો લઇને તો ઘણા હાથમાં દૂધનો લોટો લઇ લાંબી લાઇનોમાં ઉભા રહીને પણ શંકર ભગવાનના દર્શન કરવાની અભિલાષા રાખે છે. આ માસમાં મોટા ભાગે દરેક વ્યક્તિ ભગવાન શિવશંભુને રિઝવવાના પ્રયત્નો કરે છે. કહેવાય છે બધા દેવોમાં મહાદેવ ભોળા છે અને તેમની કૃપા મેળવવા ભક્તોએ ઝાઝું કષ્ટ નથી કરવું પડતું માટે જ તેમને ભોળાનાથ કહેવાય છે. હિન્દુ સંસ્કૃતિમાં શ્રાવણ માસનું વિશેષ મહત્વ રહેલું છે. તો આ મહિનામાં રાખવામાં આવતા નિયમો પણ વિશેષ હોય છે.